Álrendõrök rabolták ki a férfit
Szlovák álrendõrök állították meg a kittsee-i határ elõtt, s vitték el az autóját és értékeit annak a mosonmagyaróvári férfinak, aki osztrák munkahelyére tartott a napokban. J. Andrást az agresszív szlovák támadók még el is akarták gázolni saját autójával.
„Mosonmagyaróvárról naponta ingázom ausztriai munkahelyemre: a múlt héten történt inzultus óta is ugyanazt az útvonalat használom, bár néha összeszorul a gyomrom, ha visszaidézem a történteket" – mondta J. András, akinek sok százezer forintnyi értéke – köztük az autója – bánja a szlovák álrendõrök igazoltatását.
András német állampolgár, öt éve költözött a Lajta-parti városba, s naponta jár ki ausztriai munkahelyére. Rajkánál néhány kilométeren keresztül használja a Pozsony felé vezetõ autópályát, majd minden hétköznap reggel lefordul a kittsee-i határátkelõ felé osztrák rendszámú autójával.
„Reggel fél nyolc körül épp az autópálya kijárata felé tartottam, amikor egy szlovák (nyitrai) rendszámú civil Renault mellém ért, s két rendõrnek tûnõ férfi intett, álljak meg. Félrehúzódtam, a szlovák kocsiból kiszállt két ember, egyenruhájukon jól látható volt a Polizia felirat. Egyikük elkérte a jogosítványomat, az autók iratait, a másikon sapka volt, az arcát nem is láttam, de a hátsó ülésemet vizsgálgatta tekintetével. Még ekkor sem volt semmi gyanús, gondoltam a schengeni csatlakozás után gyakoribbak az ilyen ellenõrzések" – mesélte. A „feketeleves" azonban csak ezután következett.
„Kiszállítottak az autómból, egyikük szlovákul odaszólt a társának, aki már a kesztyûtartómat „vizsgálta". Azt kérték, menjek oda az autójukhoz: ekkor láttam, hogy a sötétített üveg mögött egy harmadik, civil férfi is ül. Azt mondták, szálljak be hozzájuk: itt már rendkívül gyanús volt az egész igazoltatás."
„Társa intett neki, bepattantak, s a két autóval elhajtottak. Azonban rossz irányba indultak, rögtön vissza kellett fordulniuk. Próbáltam a kocsim elé állni, de még felém is rántották a kormányt: nagy nehezen sikerült csak félreugranom" – mondta a károsult.
J. Andrásnak az autójában volt minden irata, pénztárcája, bankkártyája.
„Egy pozsonyi autót leintettem, rendes volt, bevitt a legközelebbi rendõrõrsre. Jegyzõkönyvet vettek fel, a napomat a nagykövetségen töltöttem. Szerencsére haza tudtam telefonálni, feleségemmel letiltattam a bankkártyáimat: még éppen idõben, ugyanis SMS-ben értesítést kaptam, hogy pénzt próbáltak levenni róla. Igazság szerint kevés esélyt látok, hogy a kocsimat megtalálják."
A Kisalföld múlt szerdán (2008. január 9.) számolt be egy hasonló esetrõl:  több maszkos, felfegyverkezett férfi egy kocsit állított meg a nyugat-szlovákiai Malacka város közelében. Azzal, hogy rendõrségi akcióról van szó, kiszállították az Audi A8-as két utasát, földre kényszerítették õket, majd a zsákmányolt jármûvel együtt eltûntek.
„Olvastam már hasonló esetekrõl, s valószínûleg este meg sem álltam volna az álrendõröknek: azonban nem gondoltam volna, hogy reggel ilyen eset elszenvedõje leszek" – mondta J. András.
Mosonmagyaróvár mosonmagyaróvári hírek